- Skal gi college-gutta en lærepenge
- Vi er i slåsshumør når det gjelder kampen mot amerikanerne og skal gi de college-guttene en lærepenge, uttalte Panarin ifølge The Hockey News etter Russlands kvartfinaleseier over Sverige torsdag.USA-Russland kl 19.15 Tsjekkia-Canada kl 15.15 Begge i Praha 16. mai. Finale 17. mai. USAs 4-3-seier over Sovjet i Lake Placid-OL 1980 ble kalt «Miracle on Ice», og senere til en spillefilm med samme tittel. Den innebar at USA, ikke storfavoritt og dengang suverene Sovjet, vant OL-gullet ishockey i februar for 35 år siden. Russland er regjerende verdensmestere og slo Norge lekende lett 6-2 i åpningskampen i VM 1. mai, men tapte 2-4 for USA i det innledende gruppespillet i Ostrava fire dager senere. Artemi Panarin vil åpenbart ikke oppleve en reprise av nederlaget for 11 dager siden. Han er en av syv spillere fra SKA St. Petersburg i Russlands VM-lag. SKA er klubben Patrick Thoresen vant KHL-sluttspillet Gagarin Cup med for en måned siden. Panarin undertegnet nylig en toårskontrakt med NHL-klubben Chicago Blackhawks og har scoret fem mål i VM. Før VM startet ble han plassert som nummer ni i VGs rangering over mesterskapets 10 største stjerner.Det kan se ut til at Russlands trener Oleg Snarok heller ikke har til hensikt å gå glipp av sjansen til å forsvare VM-tittelen fra Minsk-VM 2014. Før lunsj i formiddag, fredag, kom Alexander Ovetsjkin (29) til Praha for å forsterke Russlands lag til semifinalen mot USA lørdag kveld. Great8 har landat #IIHFWorlds http://t.co/udRGfmWuaj — Jimmy Wixtrom (@jimmywixtrom)15.05.15, 11:13 Dermed vil han delta i sitt 11. VM, og nummer seks på rad sien 2010. Ovetsjkin har vunnet VM-gull med Russland tre ganger, i 2008 i Canada, 2012 i Sverige/Finland og 2014 i Hviterussland. NHL-stjernen ble slått ut av sluttspillet av Stanley Cup med sitt Washington Capaitals natt til torsdag norsk tid. Umiddelbart etter 1-3-tapet for Mats Zuccarellos New York Rangers i New York, dro Ovetsjkin hjem til Washington for å pakke VM-kofferten.29 år gamle Alexander Ovetsjkin har spilt nøyaktig 95 kamper i NHLs grunnserie (81) og sluttspill (14), men svarte øyeblikkelig «ja» da Russlands general manager, Andrej Safranov, spurte om han ville ta turen til Tsjekkia for å spille kamp nummer 96 - og forhåpentligvis 97 - siden begynnelsen av oktober. VM-finalen spilles i Praha søndag kveld. Her er de norske hockeyguttas VM-gullfavoritter. Vertsnasjonen Tsjekkia, med 43 år gamle Jaromir Jagr, møter gullfavoritt Canada med alle sine NHL-stjerner i den andre semifinalen lørdag ettermiddag. Tsjekkerne hart også gått en siste forsterkning fra NHL. Tomas Plekanec (32) og hans Montreal Canadiens ble slått ut av Tampa Bay Lightning i NHL-sluttspillet natt til onsdag. PS! Mats Zuccarellos New York Rangers spiller første kamp i semifinalen i Stanley Cup-sluttspillet - best av syv kamper - mot Tampa Bay Lightning klokken 19.00 norsk tid i Madison Square Garden lørdag.
Russlands Artemi Panarin (23) ble født 11 år etter at USA sto for et mirakel ved å slå Sovjet på OL-isen. Patrick Thoresens klubbkamerat vil likevel lekse opp «college-guttene» i VM-semifinalen lørdag.